**TEHNIČKA KULTURA- 20.01.2021.**

Do sada si u svom domu sudjelovao u puno aktivosti i pomagao svojim roditeljima u mnogim poslovima: pranju suđa, pospremanju kreveta, brisanju prašine, usisavanju, pranju obuće i sušenju i glačanju odjeće.

**Sada je vrijeme da naučiš prati rublje.**

Neki komadi rublja mogu se prati u perilici a neki se ipak moraju prati „na ruke“.

**ZADATAK- PERI BIJELO RUBLJE U PERILICI RUBLJA!**

**PRANJE RUBLJA U PERILICI RUBLJA**

Kada stavljaš rublje na pranje u perilicu jako je važno odvojiti bijelo rublje od šarenog.

**Bijelo rublje (kuhinjske krpe, ručnici, donje rublje- bijele gače i potkošulje) peru se na 90֯.**

Zamoli roditelje za pomoć pa zajedno odredite koje prljavo rublje je bijelo. Stavite ga u mašinu i operite na klasičan način.

**Ako kod kuće nemaš perilicu rublja operi jedan komad bijelog rublja na ruke.**

Zapamti korake:

1. Sortiranje rublja
2. Stavljanje rublja u perilicu
3. Uštekavanje utikača perilice u utičnicu
4. Paljenje perilice rublja
5. Odabir programa pranja- 90֯ za bijelo rublje.
6. Pritiskanje tipke start

PERILICE SE PONEKAD RAZLIKUJU.

TI UPAMTI NA KOJI NAČIN SI STAVLJAO BIJELO RUBLJE NA PRANJE U PERILICU KOJU IMAŠ KOD KUĆE.

**ZADATAK: NACRTAJ U BILJEŽNICU RUBLJE KOJE SI PRAO NA 90֯.**